OzLabs/hebrew-wiki-articles huggingface dataset:
שייח' אבריק

שייח' אַבְּרֵיק הוא אזור של גבעות הסמוך למפגש עמק יזרעאל ועמק זבולון. היישוב העתיק בית שערים שכן בגבעות שייח' אבריק.

==היסטוריה==
במקום התקיים יישוב מאז תקופת הברזל. בתעודות מ-1596 נזכר המקום ככפר מוסלמי ובו 22 משפחות. ב-1872 מכרו השלטונות העות'מאניים את הקרקע למשפחת סורסוק הלבנונית. בשנות ה-20 של המאה ה-20 רכש יהושע חנקין את האדמות בשם הקרן הקיימת לישראל. ב-1925 התיישבו שם יהודים מתנועת הפועל המזרחי אשר עברו לאחר מכן לייסד את שדה יעקב. ב-1926 נשלח לשייח' אבריק<ref></ref> אלכסנדר זייד כשומר מטעם קק"ל. הוא הקים שם חווה. ב-1932 נוסדה במקום אגודת השומרים. ב-1936 גילה זייד באקראי את בית שערים הסמוכה. ב-1938 נרצח זייד וב-1940 הוצבה במקום האנדרטה לזכרו.

==קבר השייח'==
ליד האנדרטה נמצא מבנה דו-כיפתי ובו קבר שייח' הקדוש למוסלמים. מפות מסוף המאה ה־19 קוראות לו שֵּׁיח' אַבְּרֵיכּ (شيخ أبرَيك), צורת הקטנה של أبرَك, כלומר השייח שכורע ברך לתפילה, או שֵּׁיח' בֻּרֵיכּ' (شيخ بْرَيك), צורת הקטנה של نْرَك עם משמעות דומה.

השם „שיח אבריק״ מופיע בספרו של יהוסף שווארץ משנת 1830, עם מסורת שמייחסת את השם לקבר לברק בן אבינועם, שר צבאהּ של דבורה הנביאה, כי המקום סמוך לביצות נחל הקישון. זאב וילנאי דיווח גם על מסורת מקומית אחרת שמשמעות השם שיח אברייק היא במילה הערבית אִבריק (כד למים)
לפי המסורת המקומית היה שייח' אבריק מוסלמי אדוק שהקפיד להתפלל חמש פעמים ביום ולרחוץ את ידיו ורגליו במים מכד שהיה צמוד אליו.

==בתרבות==
גבעות שייח' אבריק נזכרות בשיר המפורסם "אדמה אדמתי" של אלכסנדר פן ומרדכי זעירא, שזכה לביצועים רבים, ביניהם של אסתר עופרים, אריק איינשטיין, עפרה חזה, גרי אקשטיין, יהורם גאון, אברהם פררה והגבעטרון. המקום גם מוזכר בשירו של נתן אלתרמן "רינה" וכן, בשירה לילדים של לאה גולדברג "הכבשה, לאן?<ref>דבר לילדים, כרך א', חוברת 20, ה' באב תרצ"ו, 24.7.1936, עמוד 12</ref>".

על שמו קרוי פסטיבל שייח' אבריק המתקיים מדי שנה בקריית טבעון.

==ראו גם==
* בית זייד
* גבעות זייד

==קישורים חיצוניים==

* 
* 
*[http://old.parks.org.il/BuildaGate5/general2/data_card.php?Cat=~20~~581665857~Card1~&ru=&SiteName=parks&Clt=&Bur=56656958 גן לאומי בית שערים, גבעות שיח' אבריק ובית לחם הגלילית - המלצה למסלול טיול]
* 
* יהודה זיו, [http://onegshabbat.blogspot.co.il/2012/12/blog-post_17.html היכן הן גִּבְעוֹת שֵׁיךְ-אַבְּרֶק וְחַרְתִּיָה?], באתר עונג שבת, 17 בדצמבר 2012

==הערות שוליים==

קטגוריה:מקומות קדושים למוסלמים
קטגוריה:ארץ ישראל: קברים ובתי קברות מוסלמיים
קטגוריה:שדה יעקב
Humbug

Humbug הוא אלבום הסטודיו השלישי של להקת האינדי רוק, ארקטיק מאנקיז, משפילד, אנגליה. האלבום יצא לאור ביפן ב-19 באוגוסט 2009, ולמדינות אחרות בעולם בין התאריכים 19–25 באותו החודש. את האלבום הפיקו הארקטיק מאנקיז בשיתוף ג'יימס פורד (שהפיק ביחד עם סולן הלהקה, אלכס טרנר, את פרויקט הצד שלו The Last Shadow Puppets) ועם סולן להקת קווינס אוף דה סטון אייג', ג'וש הומי.

הסינגל הראשון מהאלבום, Crying Lightning, הגיע למקום ה-12 במצעד הסינגלים הבריטי.

== רשימת השירים ==
השירים נכתבו על ידי אלכס טרנר, אלא אם מצוין אחרת.
# My Propeller – 3:28
# Crying Lightning – 3:42
# Dangerous Animals – 3:24
# Secret Door- 3:41 (אלכס טרנר/ג'אמי קוק)
# Potion Approaching – 3:32
# Fire and the Thud – 3:50
# Cornerstone – 3:17
# Dance Little Liar – 4:43
# Pretty Visitors – 3:40
# 5:42 - The Jeweller's Hands

=== שירי בונוס ===
* Red Right Hand – 4:20 (גרסת כיסוי לשיר של ניק קייב - מהדורה יפנית)
* I Haven't Got My Strange – 1:30 (מהדורה יפנית)
* 2:50 - Sketchead (שיר בונוס בהזמנה מוקדמת מ-iTunes)

==קישורים חיצוניים==

קטגוריה:אלבומי ארקטיק מאנקיז
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
עין מודע

עין מודע
בני נוער המתגוררים באזור רוחצים במעיין
עין מודע בפסח ה'תשפ"א, 2021
עין מודע הוא אחד מהמעיינות בעמק בית שאן. המעיין נובע לתוך בריכה שנבנתה עוד בזמן השלטון העותמאני. שם המקום נובע משמו הערבי, "עין אל-מודוע".

== גאוגרפיה ==
המים זורמים כל ימות השנה בטמפרטורה קבועה של 24 מעלות צלזיוס ואינם מומלצים לשתייה.

עומק הבריכה מגיע עד 1.50 מטר.

הבריכה מוקפת בעצי אקליפטוס, אורנים, חרובים ודקלים. הקרן הקיימת שיפצה את הבריכה והקימה חניון לקליטת מטיילים. דרך סלולה מובילה למקום מכביש 669, פנייה מול הכניסה האחורית של קיבוץ מסילות לכביש שמוביל לחניון של המעיין.

בשנת 2010 נסגרה הגישה לכלי רכב לעין מודע, וניתן להגיע אליו בהליכה קצרה של כ-10 דקות מחניון עין מודע. פארק המעיינות שהוקם כולל את עין מודע, עין שוקק ונחל הקיבוצים. הגישה למעיינות מתאפשרת רק ברגל, באופניים או בכלי רכב ידידותיים לסביבה.

מי המעיין זורמים לנחל בזק.

== לקריאה נוספת ==
* אורי מאור, ארץ המעיינות – המדריך השלם לנקודות המים הקסומות בישראל, הוצאת ספריית בית אל, 2011, עמ' 18–19

==קישורים חיצוניים==

* 
* אתר טיולי, [https://www.tiuli.com/points-of-interest/83/עין-מודע עין מודע], 17 בנובמבר 2015

==הערות שוליים==

קטגוריה:עמק בית שאן
מודע
נבחרת אינדונזיה בכדורסל

נבחרת אינדונזיה בכדורסל היא נבחרת הכדורסל הלאומית של אינדונזיה. 

נבחרת אינדונזיה היא מנבחרות הכדורסל החלשות באסיה. הישג השיא שלה באליפות אסיה בכדורסל הוא המקום הרביעי שבו סיימה בשנת 1967.

נבחרת אינדונזיה מעולם לא העפילה למשחקים האולימפיים או לאליפות העולם בכדורסל.
למרות שנבחרה לארח במשותף את גביע העולם בכדורסל 2023 לצד יפן והפיליפינים, היא לא הצליחה להעפיל לטורניר.

==כל אליפויות העולם==
* 1950 עד 2023 - לא העפילה

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1960||מקום שישי||6||1||5
|-
| 1963|| colspan="4" rowspan="2" |לא השתתפה
|-
| 1965
|-
| 1967||מקום רביעי||9||5||4
|-
| 1969|| colspan="4" rowspan="2" |לא השתתפה
|-
| 1971
|-
| 1973||מקום שמיני||10||6||4
|-
| 1975||מקום עשירי||9||2||7
|-
| 1977||מקום 13||9||1||8
|-
| 1979|| colspan="4" rowspan="2" |לא השתתפה
|-
| 1981
|-
| 1983||מקום 12||6||1||5
|-
| 1985||מקום 11||5||1||4
|-
| 1987||מקום 12||6||2||4
|-
| 1989||מקום 14||6||1||5
|-
| 1991||מקום 14||7||1||6
|-
| 1993||מקום 12||6||2||4
|-
| 1995||מקום 18||6||1||5
|-
| 1997||מקום 12||7||2||5
|-
| 1999|| colspan="4" |לא השתתפה
|-
| 2001|| colspan="4" |לא העפילה
|-
| 2003|| colspan="4" |לא השתתפה
|-
| 2005||מקום 14||7||1||6
|-
| 2007||מקום 12||7||2||5
|-
| 2009||מקום 15||5||1||4
|-
| 2011||מקום 13||5||2||3
|-
| 2013|| colspan="4" rowspan="3" |לא העפילה
|-
| 2015
|-
| 2017
|-
| 2022||מקום 11||4||1||3
|-
|סך הכל||18 הופעות||120||33||87
|}

==קישורים חיצוניים==

==הערות שוליים==

אינדונזיה
קטגוריה:אינדונזיה: ספורט
נבחרת ירדן בכדורסל

נבחרת ירדן בכדורסל היא נבחרת הכדורסל הלאומית של ירדן. הנבחרת מנוהלת על ידי התאחדות הכדורסל של ירדן. 

נבחרת ירדן השתפרה בשנים האחרונות וסיימה במקום השלישי באליפות אסיה בכדורסל שנערכה בשנת 2009, הישג שיא עד לאותה תקופה. בעקבות ההישג העפילה נבחרת ירדן לראשונה בתולדותיה לאליפות העולם בכדורסל שהתקיימה ב-2010, אך הפסידה בכל משחקיה בטורניר. 
שנתיים מאוחר יותר, בשנת 2011, ירדן הגיעה עד לגמר אליפות אסיה בכדורסל, בו הפסידה לסין 70:69 וסיימה במקום השני בטורניר. בכך קבעה את הישג השיא שלה באליפות אסיה והבטיחה את השתתפותה בטורניר הקדם אולימפי לקראת אולימפיאדת לונדון שנערך בשנת 2012, אולם לא הצליחה להעפיל לטורניר האולימפי. ירדן העפילה לאליפות העולם בפעם השנייה בתולדותיה בשנת 2019 וסיימה במקום ה-28. ירדן העפילה לאליפות העולם בפעם השלישית בשנת 2023 וסיימה במקום האחרון, לאחר שהפסידה בכל משחקיה.

נבחרת ירדן מעולם לא העפילה למשחקים האולימפיים.

== כל אליפויות העולם בכדורסל ==
{| class="wikitable" style="text-align: center;;"
!colspan=5|אליפות העולם בכדורסל
|-
|שנה
|מיקום
|משחקים
|ניצחונות
|הפסדים
|-
| 1963|| colspan="4" rowspan="6" |לא נרשמה
|-
| 1967
|-
| 1970
|-
| 1974
|-
| 1978
|-
| 1982
|-
| 1986|| colspan="4" rowspan="6" |לא העפילה
|-
| 1990
|-
| 1994
|-
| 1998
|-
| 2002
|-
| 2006
|-
| 2010||מקום 23||5||0||5
|-
| 2014|| colspan="4" |לא העפילה
|-
| 2019||מקום 28||5||1||4
|-
| 2023||מקום 32|| 5|| 0||5
|-
| 2027
|
|
|
|
|-
|סך הכל||3 הופעות||15||1||14
|}
== כל אליפויות אסיה בכדורסל ==
* 1963 עד 1981 - לא השתתפה
* 1983 - מקום שמיני
* 1985 - מקום תשיעי
* 1987 - מקום עשירי
* 1989 - לא השתתפה
* 1991 - מקום שמיני
* 1993 - מקום עשירי
* 1995 - מקום 17
* 1997 - מקום שביעי
* 1999 עד 2001 - לא העפילה
* 2003 - מקום עשירי
* 2005 - מקום שביעי
* 2007 - מקום חמישי
* 2009 - מקום שלישי
* 2011 - מקום שני
* 2013 - מקום שביעי
* 2015 - מקום תשיעי
* 2017 - מקום שמיני
* 2022 - מקום רביעי

==קישורים חיצוניים==
* 

==הערות שוליים==

ירדן
קטגוריה:ירדן: ספורט
דונג האי צ'ואן

דונג האי צ'ואן (בסינית: 董海川; נולד בצ'ו צ'יה וו (Chu Chia Wu) שבפרובינציית חֶבֵּיי סביב שנת 1800) היה אמן לחימה סיני. מגיל צעיר גילה עניין באמנויות הלחימה, הוא נדד בדרכים ולמד שיטות שונות. יכולתו הגבוהה בשיטות אלה פרסמה את שמו ברבים. דונג החל להתאמן גם בשיטה דאואיסטית לפיה מתרגלים הליכה במעגלים. את התרגול הזה שילב דונג עם הידע הלחימתי שרכש וייסד, באמצע המאה ה-19, את אמנות הפה קואה המודרנית.

מאוחר יותר עבר דונג לבייג'ינג ועבד בארמון של הנסיך סו-וונג. מספרים שבאחת המסיבות הגדולות שנערכו בארמון שירת דונג כמגיש תה והפליא בזריזותו, במהירותו ובדייקנותו. דונג התבקש על ידי הנסיך להפגין את אמנותו ואחר כך מונה להיות מאמנו האישי של הנסיך. כך גם התפרסמה אמנות הפה קואה ברבים.

דונג הפך להיות אחד מאמני הלחימה הגדולים בהיסטוריה. נפטר בסביבות שנת 1880. על קברו חרוטים שמם של לא פחות משבעים ושניים תלמידים.

== קישורים חיצוניים ==

* [https://web.archive.org/web/19981203103601/http://metal-tiger.com/Wu_Tang_PCA/YinYang.html The Yin and Yang of Ba Gua Zhang: The Legends of Thin Yin and Spectacles Cheng] by Frank Allen & Clarence Lu

קטגוריה:אמני לחימה סינים
קטגוריה:ילידי 1797
קטגוריה:נפטרים ב-1882
רוסי דה פלמה

רוסי דה פלמה (Rossy de Palma, נולדה ב-16 בספטמבר 1964) היא דוגמנית ושחקנית קולנוע וטלוויזיה ספרדייה.

==ביוגרפיה==
רוסי דה פלמה נולדה בשם רוסה אלנה גרסיה אצ'ווה בפלמה דה מיורקה בשנת 1964.

== קריירה ==
בשנות ה-80 החלה להופיע כזמרת ורקדנית בלהקה בשם Peor Impossible. בשנת 1986 גילה אותה הבמאי פדרו אלמודובר בבית קפה במדריד, שבו עבדה כמלצרית, והחליט ללהק אותה בסרטיו, בזכות מראה פניה המיוחד במינו, שבו אף בולט במיוחד ("האישה שנראית כאילו נלקחה מציור של פיקאסו. כיעורה הייחודי הוא למעשה יופי שאין דומה לו" כתב על אודותיה פבלו אוטין). מאז הופיעה ברבים מסרטיו של אלמודובר: "חוק התשוקה" (1987), "נשים על סף התמוטטות עצבים" (1988), "קשור אותי! אהוב אותי!" (1990), "קיקה" (1993), "פרח הסוד שלי" (1995), "חיבוקים שבורים" (2009), "חולייטה" (2016) ו-"אמהות מקבילות" (2021). בשל הופעותיה החוזרות בסרטים של אלמודובר, דבק בה לעיתים הכינוי "נערת אלמודובר" (Chica Almodóvar).

בשנת 2013 דיבבה את לונה בסרט ההנפשה הממוחשבת הצרפתי "Jack and the Cuckoo-Clock Heart". 

בשנת 2016 שיחקה בסרט "סוכן חשאי" (Spy Time), ובסרט "בראש שלך" בדמותה של מילגרוס.

בשנת 2017 שיחקה בקומדיה הצרפתית "מאדאם" ובסרטו של ויצנטה וילנואבה "טוק טוק".

בשנת 2019 שיחקה בקומדיה הספרדית "למרות הכל" לצדה של מריסה פארדס. באותה שנה שיחקה בדרמה הבוליביאנית "Tu me manques" מאת הבמאי רודריגו בלוט. 

בשנת 2020 השתתפה בסדרת הטלוויזיה הבריטית "Little Birds" של רשת Sky Atlantic המבוסס על ספרה של אנאיס נין באותו שם.

בשנת 2021 שיחקה שוב בסרטו של אלמודובר "אמהות מקבילות" לצידה של פנלופה קרוז, בסרט שנבחר להיות הסרט הפותח בפסטיבל הסרטים של ונציה בספטמבר אותה שנה.

בשנת 2022 שיחקה דה פלמה בסרט המלחמה האמריקאי "Devotion" מאת הבמאי האמריקאי ג'יי די דילארד ומבוסס על הרומן "Devotion: An Epic Story of Heroism, Friendship, and Sacrifice". באותה שנה שיחקה בסדרת הקומדיה המוזיקלית "היו היה פעם... היום כבר לא" של שירות הזרמת המדיה נטפליקס, ושיחקה בסרט המוזיקלי "כרמן" המבוסס על האופרה באותו שם מאת ז'ורז' ביזה. באותה שנה שיחקה בסרט הפנטזיה "Rainbow" שביים פאקו לאון <small>(אנ')</small> ומבוסס באופן רופף על הרומן "הקוסם מארץ עוץ" של ל. פרנק באום משנת 1900. הוא שוחרר בבתי קולנוע נבחרים בספרד ב-23 בספטמבר 2022, ובנטפליקס הוא עלה לאחר שבוע. 

בשנת 2023 ביצעה הופעת אורח בסדרה הקומית הצרפתית "Escort Boys" אשר שודרה בפריים וידאו. 

=== עיסוקים נוספים ===
היא גם ידועה בעבודתה כדוגמנית. בשנת 2007 הושק בושם הנושא את שמה, על ידי חברת Etat Libre d'Orange הצרפתית.

== חיים אישיים ==
דה פלמה מתגוררת בפריז ולה שני ילדים.

==קישורים חיצוניים==

==הערות שוליים==

קטגוריה:שחקניות קולנוע וטלוויזיה ספרדיות
קטגוריה:דוגמניות ספרדיות
קטגוריה:ילידות 1964
קטגוריה:ספרדים שנולדו ב-1964
רוש

Conium maculatum 

רוֹשׁ (שם מדעי: Conium) הוא סוג צמח רב-שנתי בעל פרחים רעיל ממשפחת הסוככיים, שבו שני מינים: רוש עקוד (Conium maculatum), המצוי באירופה ובאגן הים התיכון, ו-Conium chaerophylloides, המצוי בדרום אפריקה.
עונת הפריחה שלו היא בחודשים אפריל עד יוני.

מקובל כי ברוש עקוד, המוכר באנגלית בשם "Mother Die", נעשה שימוש ביוון העתיקה בהוצאה להורג (למשל במקרה של סוקרטס) באמצעות שיקוי שהופק ממנו. הרעלה חזקה מדכאת את מערכת הנשימה וגורמת למוות.

הרוש נזכר בתנ"ך פעמים מספר, למשל בספר דברים: . משמעות המילה רוש בעברית היא ארס או רעל.

==קישורים חיצוניים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:צמחים רעילים
קטגוריה:סוככיים
קטגוריה:צמחי המקרא
נבחרת כווית בכדורסל

נבחרת כווית בכדורסל היא נבחרת הכדורסל הלאומית של כווית. 

נבחרת כווית השתתפה 12 פעמים באליפות אסיה בכדורסל והישג השיא שלה הוא המקום הרביעי בשנת 1983.

נבחרת כווית מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
* 1960 עד 1973 - לא השתתפה
* 1975 - מקום 12
* 1977 עד 1981 - לא השתתפה
* 1983 - מקום רביעי
* 1985 עד 1989 - לא השתתפה
* 1991 - מקום 12
* 1993 - מקום תשיעי
* 1995 - מקום 11
* 1997 - לא השתתפה
* 1999 - מקום שישי
* 2001 - מקום 12
* 2003 - מקום 12
* 2005 - מקום 13
* 2007 - מקום 14
* 2009 - מקום 11
* 2011 עד 2013 - לא השתתפה
* 2015 - מקום 14
* 2017 עד 2022 - לא השתתפה
* 2025 - לא העפילה

==הערות שוליים==

כווית
קטגוריה:כווית: ספורט
ויקטוריה אבריל

ויקטוריה אבּריל (בספרדית: Victoria Abril; נולדה ב-4 ביולי 1959) היא שחקנית וזמרת ספרדייה.

== ביוגרפיה ==
ויקטוריה אבריל נולדה במדריד בשם ויקטוריה מרידה רוחאס. בשנת 1976 התפרסמה בספרד בזכות הופעתה במופע Un, dos, tres... responda otra vez. בנוסף לסרטים ספרדיים, הופיעה גם בסרטים שצולמו בצרפת, באיטליה ובאיסלנד. 

גילמה תפקידים ראשיים באחדים מסרטיו של פדרו אלמודובר: "קשור אותי! אהוב אותי!" (1990), "עקבים גבוהים" (1991) ו"קיקה" (1993). בשל הופעותיה החוזרות בסרטים של אלמודובר, דבק בה לעיתים הכינוי "נערת אלמודובר" (Chica Almodóvar). 

בשנת 1995 שיחקה בדרמת הפשע "Nobody Will Speak of Us When We're Dead" של הבמאי אגוסטין דיאס יאנס. 

בשנת 1999 כיכבה בסרט הדרמה של הבמאי מנואל גומז פריירה "Entre las piernas" לצד חאווייר ברדם. 

אבריל הופיעה גם בסרטים רבים של במאים אחרים, בין היתר בסרטו של אנטוניו בנדרס "גשם קייצי" משנת 2006. בשנת 2016 שיחקה בסרט הצרפתי "ג'וזפין קצת בהריון". 

אבריל היא גם זמרת, ובשנת 2005 יצא אלבומה, בסגנון בוסה נובה-ג'אז, PutchEros do Brasil. ניסתה לייצג את ספרד בתחרות אירוויזיון 1979, אך שירה, "Bang-Bang-Bang", הגיע רק למקום השני בתחרות הקדם הספרדית. 

לאבריל שני בנים.

==קישורים חיצוניים==

* 

קטגוריה:שחקניות קולנוע וטלוויזיה ספרדיות
קטגוריה:זמרות ספרדיות
קטגוריה:זוכי פרס גויה: השחקנית הטובה
קטגוריה:משתתפים בתוכניות מציאות ספרדיות
קטגוריה:ספרדיות שנולדו ב-1959
קטגוריה:ספרדים שנולדו ב-1959
נבחרת קירגיזסטן בכדורסל

נבחרת קירגיזסטן בכדורסל היא נבחרת הכדורסל הלאומית של קירגיזסטן. 

נבחרת קירגיזסטן השתתפה פעם אחת באליפות אסיה בכדורסל בשנת 1995 וסיימה במקום השמיני.

נבחרת קירגיזסטן מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1960|| colspan="4" rowspan="16" |הייתה חלק מברית המועצות
|-
| 1963
|-
| 1965
|-
| 1967
|-
| 1969
|-
| 1971
|-
| 1973
|-
| 1975
|-
| 1977
|-
| 1979
|-
| 1981
|-
| 1983
|-
| 1985
|-
| 1987
|-
| 1989
|-
| 1991
|-
| 1993|| colspan="4" |לא השתתפה
|-
| 1995||מקום שמיני||8||3||5
|-
| 1997|| colspan="4" rowspan="9" |לא השתתפה
|-
| 1999
|-
| 2001
|-
| 2003
|-
| 2005
|-
| 2007
|-
| 2009
|-
| 2011
|-
| 2013
|-
| 2015|| colspan="4" rowspan="2" |לא העפילה
|-
| 2017
|-
| 2022|| colspan="4" rowspan="2" |לא השתתפה
|-
| 2025
|-
|סך הכל||הופעה אחת||8||3||5
|}
==הערות שוליים==

קירגיזסטן
קטגוריה:קירגיזסטן: ספורט
נבחרת מקאו בכדורסל

נבחרת מקאו בכדורסל היא נבחרת הכדורסל הלאומית של מקאו. 

נבחרת מקאו נחשבת לאחת החלשות ביבשת אסיה. היא השתתפה פעמיים באליפות אסיה בכדורסל ב-1983 וב-1987 ובשתי הפעמים סיימה במקום ה-15 האחרון כשהיא מובסת קשות בכל משחקיה.

נבחרת מקאו מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
* 1979 עד 1981 - לא השתתפה
* 1983 - מקום 15
* 1985 - לא השתתפה
* 1987 - מקום 15
* 1989 עד 2011 - לא השתתפה
* 2013 - לא העפילה
* 2015 - לא השתתפה
* 2017 עד 2022 - לא העפילה
* 2025 - לא השתתפה

==הערות שוליים==

מקאו
קטגוריה:מקאו: ספורט
נבחרת פקיסטן בכדורסל

נבחרת פקיסטן בכדורסל היא נבחרת הכדורסל הלאומית של פקיסטן. 

נבחרת פקיסטן היא מנבחרות הכדורסל החלשות באסיה. היא השתתפה עשר פעמים באליפות אסיה בכדורסל, האחרונה שבהן ב-1993. הישג השיא שלה הוא המקום השישי בשנת 1979.

נבחרת פקיסטן מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1960|| colspan="4" rowspan="4" |לא השתתפה
|-
| 1963
|-
| 1965
|-
| 1967
|-
| 1969||מקום שמיני||8||1||7
|-
| 1971|| colspan="4" |לא השתתפה
|-
| 1973||מקום 12||10||1||9
|-
| 1975||מקום 11||9||2||7
|-
| 1977||מקום תשיעי||9||4||5
|-
| 1979||מקום שישי||8||3||5
|-
| 1981||מקום תשיעי||7||3||4
|-
| 1983||מקום 13||5||2||3
|-
| 1985||מקום 14||5||1||4
|-
| 1987|| colspan="4" |לא השתתפה
|-
| 1989||מקום עשירי||7||3||4
|-
| 1991|| colspan="4" |לא השתתפה
|-
| 1993||מקום 17||5||1||4
|-
| 1995|| colspan="4" rowspan="14" |לא השתתפה
|-
| 1997
|-
| 1999
|-
| 2001
|-
| 2003
|-
| 2005
|-
| 2007
|-
| 2009
|-
| 2011
|-
| 2013
|-
| 2015
|-
| 2017
|-
| 2022
|-
| 2025
|-
|סך הכל||10 הופעות||73||21||52
|}
==הערות שוליים==

פקיסטן
קטגוריה:פקיסטן: ספורט
נבחרת סרי לנקה בכדורסל

נבחרת סרי לנקה בכדורסל היא נבחרת הכדורסל הלאומית של סרי לנקה. 

נבחרת סרי לנקה היא מנבחרות הכדורסל החלשות באסיה. היא השתתפה שבע פעמים באליפות אסיה בכדורסל ובכולן סיימה במקום האחרון, כשהיא מפסידה בכל 46 המשחקים שקיימה.

נבחרת סרי לנקה מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1960|| colspan="4" rowspan="7" |לא השתתפה
|-
| 1963
|-
| 1965
|-
| 1967
|-
| 1969
|-
| 1971
|-
| 1973
|-
| 1975||מקום 13||9||0||9
|-
| 1977||מקום 14||9||0||9
|-
| 1979|| colspan="4" |לא השתתפה
|-
| 1981||מקום 12||7||0||7
|-
| 1983|| colspan="4" |לא השתתפה
|-
| 1985||מקום 15||5||0||5
|-
| 1987|| colspan="4" rowspan="2" |לא השתתפה
|-
| 1989
|-
| 1991||מקום 18||5||0||5
|-
| 1993|| colspan="4" |לא השתתפה
|-
| 1995||מקום 19||6||0||6
|-
| 1997|| colspan="4" rowspan="3" |לא השתתפה
|-
| 1999
|-
| 2001
|-
| 2003|| colspan="4" |לא העפילה
|-
| 2005|| colspan="4" |לא השתתפה
|-
| 2007|| colspan="4" |לא העפילה
|-
| 2009||מקום 16||5||0||5
|-
| 2011|| colspan="4" |לא העפילה
|-
| 2013|| colspan="4" |לא השתתפה
|-
| 2015|| colspan="4" rowspan="3" |לא העפילה
|-
| 2017
|-
| 2022
|-
| 2025
| colspan="4" |פרשה
|-
|סך הכל||7 הופעות||46||0||46
|}
==הערות שוליים==

סרי לנקה
קטגוריה:סרי לנקה: ספורט
נבחרת סוריה בכדורסל

נבחרת סוריה בכדורסל היא נבחרת הכדורסל הלאומית של סוריה. 

נבחרת סוריה השתתפה שבע פעמים באליפות אסיה בכדורסל והישג השיא שלה הוא המקום הרביעי בשנת 2001.

נבחרת סוריה הוזמנה להשתתף באופן חד פעמי באליפות אירופה בכדורסל בשנת 1949. סוריה הפסידה בחמישה משחקים והצליחה לנצח רק את לבנון כדי לסיים במקום השישי בטורניר מתוך שבע נבחרות.

נבחרת סוריה מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
* 1960 עד 1997 - לא השתתפה
* 1999 - מקום שמיני
* 2001 - מקום רביעי
* 2003 - מקום תשיעי
* 2005 - לא השתתפה
* 2007 - מקום 11
* 2009 - לא השתתפה
* 2011 - מקום תשיעי
* 2013 - לא השתתפה
* 2015 - לא העפילה
* 2017 - מקום עשירי
* 2022 - מקום 12

== כל אליפויות אירופה בכדורסל ==
* 1949 - מקום שישי

==הערות שוליים==

סוריה
קטגוריה:סוריה: ספורט
נבחרת איחוד האמירויות הערביות בכדורסל

נבחרת איחוד האמירויות הערביות בכדורסל היא נבחרת הכדורסל הלאומית של איחוד האמירויות הערביות. 

נבחרת איחוד האמירויות הערביות השתתפה שמונה פעמים באליפות אסיה בכדורסל והישג השיא שלה הוא המקום החמישי בשנת 1997.

נבחרת איחוד האמירויות הערביות מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1977|| colspan="4" rowspan="8" |לא השתתפה
|-
| 1979
|-
| 1981
|-
| 1983
|-
| 1985
|-
| 1987
|-
| 1989
|-
| 1991
|-
| 1993||מקום שמיני||6||2||4
|-
| 1995||מקום תשיעי||7||5||2
|-
| 1997||מקום חמישי||7||4||3
|-
| 1999||מקום עשירי||7||4||3
|-
| 2001||מקום עשירי||6||3||3
|-
| 2003|| colspan="4" |פרשה
|-
| 2005|| colspan="4" |לא העפילה
|-
| 2007||מקום 16||7||1||6
|-
| 2009||מקום 12||8||1||7
|-
| 2011||מקום עשירי||8||2||6
|-
| 2013|| colspan="4" rowspan="4" |לא העפילה
|-
| 2015
|-
| 2017
|-
| 2022
|-
|סך הכל||8 הופעות||56||22||34
|}

==הערות שוליים==

איחוד האמירויות הערביות
קטגוריה:איחוד האמירויות הערביות: ספורט
חדר רוזוולט

חדר רוזוולט בזמן כהונת [[ג'ו ביידן]]
חדר רוזוולט (באנגלית: Roosevelt Room) הוא חדר פגישות באגף המערבי של הבית הלבן. החדר ממוקם כמעט במרכז האגף המערבי, בקרבת החדר הסגלגל. החדר נקרא על שם שני נשיאי ארצות הברית – תאודור רוזוולט ופרנקלין דלאנו רוזוולט. שני הנשיאים נחשבים לתורמים המרכזיים לעיצוב ולבניית הבית הלבן והאגף המערבי.
תרשים האגף המערבי בבית הלבן. חדר רוזוולט צבוע בכחול.
החדר נבנה בזמן בניית האגף המערבי, על ידי תאודור רוזוולט בשנת 1902. חדר רוזוולט ממוקם היכן שמשרדו הראשון של תאודור רוזוולט באגף המערבי היה. החדר נמצא בקומה הראשונה של האגף המערבי בסמיכות לחדר הסגלגל ולחדר הקבינט. כאשר פרנקלין רוזוולט דר בבית הלבן, הוא השתמש בחדר לפגישות צוות ולפגישות גדולות עם חברי קונגרס. פרנקלין רוזוולט העביר לחדר אקווריום, ותלה בו מספר פוחלצי דגים. על כן נקרא החדר "חדר הדגים", עד שריצ'רד ניקסון העניק לו את שמו הנוכחי, להוקרת תאודור רוזוולט, על שבנה את האגף המערבי, ופרנקלין רוזוולט, על שהרחיב את האגף באופן ניכר.

גם כיום ממשיך לשמש החדר עבור פגישות צוות. בעיקר לצורך הודעה על פגישות והוספת אנשי צוות חדשים. החדר משמש גם כחדר הכנה כאשר הנשיא נפגש עם משלחות גדולות, לפני הכניסה לחדר הסגלגל.

==ריהוט==
קירו המזרחי של החדר מעוגל, במרכזו נמצאת אח ובשני צדדיו דלתות. תבליט שטוח, העשוי מברונזה יצוקה המציג את תמונות הפרוטריט של שני הנשיאים היה תלוי על הקיר הדרומי, עד להורדתו בזמן שיפוץ שנערך בזמן כהונתו של ג'ורג' בוש הבן. בחדר אין חלונות, והוא מואר על ידי אשנב מלאכותי. באמצע החדר ממוקם שולחן ישיבות גדול בן שישה עשר מקומות. מרבית הרהיטים הם מהמאה העשרים, המעוצבים בסגנון הדומה לסגנונם של המלכה אן ותומאס צ'יפנדייל.

אכילת פיצה בחדר בזמן כהונת אובמה
למרות הורדת התבליט, עדיין תלויות בחדר תמונותיהם של פרנקלין רוזוולט ותאודור רוזוולט. תמונתו של פרנקלין רוזוולט צוירה על ידי אלפרד ג'וניה, בעוד תמונתו של תאודור רוזוולט, המציגה אותו על סוסו, צוירה על ידי טייד סטיקה. המסורת אומרת שכשאר הנשיא המכהן הוא מהמפלגה הדמוקרטית, תמונתו של פרנקלין רוזוולט תלויה מעל תמונתו של תאודור רוזוולט, ואילו כאשר הנשיא המכהן הוא מהמפלגה הרפובליקנית, סדר התמונות מתהפך. שונה היה ביל קלינטון שהחליט להשאיר את תמונת הנשיא הרפובליקני מעל עמיתו הדמוקרטי.

==קישורים חיצוניים==

* [http://www.whitehousemuseum.org/west-wing/roosevelt-room.htm חדר רוזוולט במוזיאון הבית הלבן]

קטגוריה:הבית הלבן: אגפים וחדרים
קטגוריה:הנצחת פרנקלין דלאנו רוזוולט
קטגוריה:הנצחת תאודור רוזוולט
קטגוריה:האגף המערבי של הבית הלבן
נבחרת אוזבקיסטן בכדורסל

נבחרת אוזבקיסטן בכדורסל היא נבחרת הכדורסל הלאומית של אוזבקיסטן. 

נבחרת אוזבקיסטן השתתפה שבע פעמים באליפות אסיה בכדורסל והישג השיא שלה הוא המקום השביעי בשנת 1995.

נבחרת אוזבקיסטן מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1960|| colspan="4" rowspan="16" |הייתה חלק מברית המועצות
|-
| 1963
|-
| 1965
|-
| 1967
|-
| 1969
|-
| 1971
|-
| 1973
|-
| 1975
|-
| 1977
|-
| 1979
|-
| 1981
|-
| 1983
|-
| 1985
|-
| 1987
|-
| 1989
|-
| 1991
|-
| 1993|| colspan="4" |לא השתתפה
|-
| 1995
|מקום שביעי
|7
|3
|4
|-
| 1997|| colspan="4" |לא השתתפה
|-
| 1999||מקום תשיעי||6||4||2
|-
| 2001||מקום תשיעי||5||3||2
|-
| 2003||מקום 14||7||2||5
|-
| 2005||מקום 11||7||3||4
|-
| 2007|| colspan="4" |לא השתתפה
|-
| 2009||מקום 14||5||1||4
|-
| 2011||מקום 12||8||1||7
|-
| 2013|| colspan="4" |לא העפילה
|-
| 2015|| colspan="4" rowspan="3" |לא השתתפה
|-
| 2017
|-
| 2022
|-
| 2025
| colspan="4" |פרשה
|-
|סך הכל||7 הופעות||45||17||28
|}

==הערות שוליים==

אוזבקיסטן
קטגוריה:אוזבקיסטן: ספורט
נבחרת וייטנאם בכדורסל

נבחרת וייטנאם בכדורסל היא נבחרת הכדורסל הלאומית של וייטנאם. 

נבחרת וייטנאם היא מנבחרות הכדורסל החלשות ביותר באסיה. היא השתתפה פעמיים באליפות אסיה בכדורסל ב-1963 וב-1965. בשתי הפעמים היא סיימה במקום האחרון. מאז לא השתתפה הנבחרת באליפויות נוספות.

נבחרת וייטנאם מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
* 1960 - לא השתתפה
* 1963 - מקום שמיני
* 1965 - מקום עשירי
* 1967 עד 2015 - לא השתתפה
* 2017 - לא העפילה
* 2022 - לא השתתפה
* 2025 - לא העפילה

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
וייטנאם
קטגוריה:וייטנאם: ספורט
מרמיטה

מרמיטה (שם מדעי: Marmota) היא סוג של מכרסם השייך למשפחת הסנאיים. המרמיטה חיה באזורים הרריים, בעיקר במרכז אירופה, בצפון אמריקה ובאסיה. המרמיטות חיות במחילות. בזמן החורף הן שרויות בתרדמת. המרמיטה היא בעל חיים חברותי שחי בקבוצות. המרמיטות משתמשות בשריקות על מנת לתקשר ביניהן, בייחוד בעתות מצוקה. הן ניזונות בעיקר משורשים, מעשב לסוגיו, מפרחים ומפירות.

==מיון==
מקובל לחלק את המרמיטות לשני תת-סוגים, המונים יחדיו 15 מינים:
* תת-סוג Marmota
** Marmota baibacina
**בּוֹבַּק (Marmota bobak)
** Marmota broweri
**מרמיטה שחורת כפה (Marmota camtschatica)
** Marmota caudata
**מרמיטת ההימלאיה (Marmota himalayana)
** Marmota kastschenkoi
**מרמיטה אלפינית (Marmota marmota)
** Marmota menzbieri
**מרמיטה צפון אמריקאית (Marmota monax)
**מרמיטת טרבגן (Marmota sibirica)
* תת-סוג Petromarmota
**מרמיטה שעירה (Marmota caligata)
**מרמיטה זהובת-בטן (Marmota flaviventris)
**מרמיטה אולימפית (Marmota olympus)
**מרמיטת ונקובר (Marmota vancouverensis)

== גלריה ==
<gallery>
תמונה:Marmot_princeton.JPG|מרמיטה זהובת-בטן
תמונה:Groundhog.jpg|מרמיטה צפון אמריקאית
תמונה:Alpine Marmot.jpg| מרמיטה אלפינית
תמונה:Marmota flaviventris (Yellow Bellied Marmot), Yosemite NP - Diliff.jpg|מרמיטה זהובת-בטן מהצד
תמונה:Marmota caligata 23174.JPG|מרמיטה שעירה
תמונה:Marmota camtschatica img 4970.jpg|מרמיטות שחורות כפה מציצות מהמאורה
תמונה:Himalayan marmots.jpg|מרמיטות הימלאיה צעירות
תמונה:Steppenmurmeltier.jpg|איור של פרטי בובק
 </gallery>

==המרמיטה בתרבות==
* יום המרמיטה (Groundhog day) הוא יום חג עממי הנחגג ב-2 בפברואר בארצות הברית ובקנדה שמקורו במנהג של יוצאי גרמניה בפנסילבניה. על פי האמונה העממית, אם העננים בשמים מונעים מהמרמיטה לראות את הצל של עצמה, היא אמורה לצאת סופית מהמחילה ולבשר על תחילת האביב. לחלופין, אם השמש מאירה ומאפשרת לה לראות את צלה, היא אמורה לחזור למחילה, סימן לשישה שבועות חורף נוספים.

* "תרדמת מרמיטה" () - ביטוי במדרש המתאר שינה עזה וחזקה. עליה נאמר: .

==קישורים חיצוניים==

* 
* 
* [http://www.marmotburrow.ucla.edu "מחילת המרמיטה"]
* [https://web.archive.org/web/20160303190517/http://www.cons-dev.org/marm/index.html רשת המרמיטה העולמית]
* 

קטגוריה:בעלי חיים שתוארו ב-1779
קטגוריה:טקסונים שתוארו בידי יוהאן פרידריך בלומנבך
קטגוריה:סנאיי קרקע
סיפאקה

סיפאקה (שם מדעי: Propithecus) הוא סוג של למורים במשפחת האינדריים. ככל הלמורים, היא אנדמית לאי מדגסקר. הסיפאקות הן פעילות יום ושוכנות יערות.

== מאפיינים ==
הסיפאקות הן אינדריים בגודל בינוני שמגיעות לאורך של עד 55 ס"מ ולמשקל של עד 6 ק"ג. שלא כמו האינדרי, אורך הזנב הוא כאורך גופן. פרוותן ארוכה ומשיית, עם צבעים המשתנים ממין למין, מצהבהב-לבן עד לחום-שחור. הפנים העגולות והקירחות הן שחורות אצל כל מיני הסיפאקה.

==מיון==
בסוג תשעה מינים:
* סיפאקה מעוטרת (Propithecus diadema)
* סיפאקה לבנה שחורת-ראש (Propithecus deckenii)
* סיפאקת אדוארדס (Propithecus edwardsi)
* סיפאקה שחורת-מצח (Propithecus verreauxi)
* סיפאקה שחורה (Propithecus perrieri)
* סיפאקה זהובת-כתר (Propithecus tattersalli)
* סיפאקה לבנה (Propithecus candidus)
* סיפאקה מצויה (Propithecus coquereli)
* סיפאקה לבנה זהובה (Propithecus coronatus) (-[https://neprimateconservancy.org/crowned-sifaka/ ראו])

==ראו גם==
* הפארק הלאומי מרוג'ג'י

==קישורים חיצוניים==

* 

קטגוריה:בעלי חיים שתוארו ב-1832
קטגוריה:טקסונים שתוארו בידי אדוארד טרנר בנט
קטגוריה:אינדריים
מ. דיזנגוף ושות'

מודעת פרסום מ 1937 להפלגה בספינה פולוניה
מ. דיזנגוף ושות' בע"מ היא חברת ספנות שנוסדה בתקופת השלטון העותמאני בארץ ישראל על ידי ראש העיר הראשון של תל אביב, מאיר דיזנגוף, כאחת מיוזמותיו העסקיות הפרטיות, וממשיכה להתקיים עד ימינו כסוכנת של חברת צים.

==היסטוריה==
בנוסף לתפקידיו הציבוריים היה מאיר דיזנגוף פעיל גם בתחום העסקי. ב-1904 ייסד עם חברו זאב גלוסקין את חברת "גאולה" לרכישת קרקעות, ובמקביל עסק בייבוא מכונות, והקים חברה לשירות עגלות מכניות במקום הדיליז'נס הנמשך על ידי סוסים, לצורך הובלת נוסעים לירושלים ולמושבות. דיזנגוף הקים בשנת 1905 בשותפות עם אנשי עסקים נוספים, היינץ ר. גרץ, מאיר אריסון (אביו של תד אריסון), ור' מלץ, חברת ספנות שנקראה על שמו - מ. דיזנגוף ושות' בע"מ. 

החברה עסקה בספנות, שימשה כסוכנת של חברות ספנות אחרות, ובעסקי מסחר, יבוא ויצוא. על פי הסכם השותפים, עם פטירתו של אחד מהם, יעבור חלקו לשאר השותפים. מאיר דיזנגוף נפטר ראשון בשנת 1936, אחריו נפטרו שנים מן השותפים האחרים. היינץ גרץ שנותר אחרון בחיים היה לבעלים היחיד של החברה, אך היא המשיכה להיקרא בשמה המקורי, מ. דיזנגוף. 

בשנות ה-30 הייתה החברה הסוכנת של אוניית הנוסעים הגדולה "פולוניה", שהפליגה אחת לשבועיים מנמל קונסטנצה בחוף הים השחור ברומניה דרך איסטנבול ופיראוס לנמל חיפה וחזור. בספינה זו הגיעו לארץ ישראל רוב עולי העלייה החמישית מפולין.

החברה נעשתה לאחת מסוכנויות הספנות המבוססות בארץ וייצגה חברות ספנות ומסחר גדולות מכל העולם. בשנת 1950 רכשה החברה בארצות הברית שלוש ספינות ישנות בנות כ- 30 שנה. לאחת מהן קרא היינץ גרץ בשם "אברהם גרץ", על שמו של אביו. בשנת 1952 הייתה הספינה "אברהם גרץ" מעורבת בפרשה שעוררה הד תקשורתי רב בישראל ובעולם, כאשר אדן גרץ, בנו של היינץ גרץ השתלט על הספינה במימי ארצות הברית ואיים להטביע אותה על אנשיה, אם אביו היינץ גרץ לא יתמנה לשר התחבורה של מדינת ישראל. 

===בבעלות צים===
זמן קצר לאחר מכן רכשה חברת "צים" את חברת הספנות מ. דיזנגוף על שלוש אניותיה והסוכנויות שלה והיא ממשיכה להפעיל אותה בשמה המקורי מ. דיזנגוף. 

בתקופה שלאחר מלחמת סיני העבירה מדינת ישראל סחורות ומטענים מאפריקה ואסיה דרך תעלת סואץ לחיפה וחזור, על גבי ספינות זרות שלא הניפו את דגל ישראל. אחת הספינות הייתה הספינה הדנית "אינגה טופט" שנחכרה על ידי חברת הספנות דיזנגוף. הספינה נעצרה על ידי שלטונות מצרים ביוני 1959 ומטענה הוחרם, דבר שגרם לתקרית בינלאומית.

מאז משמשת החברה כסוכנות אוניות של חברת "צים" ונמצאת בבעלותה המלאה. פעילותה העיקרית של החברה היא מתן שירותי סוכנות לקווי הספנות של חברת צים. שירותים אלה כוללים טיפול במסמכי ההובלה הימית וטיפול בספינות בנמלי ישראל. בנוסף נותנת החברה שרות לספינות וקווי ספנות אחרים, שפעילותם אינה נוגדת את זו של "צים".

==קישורים חיצוניים==
* [https://www.youtube.com/watch?v=JDzt1-G96q0&list=TLIgomnhP9I-s#t=192 חברת דיזנגוף רוכשת את הספינה "מאיר דיזנגוף"], יומני כרמל ספטמבר 1950 <small><small>(התחלה 3:12)</small></small> 

==הערות שוליים==

קטגוריה:חברות ספנות ישראליות
קטגוריה:חברות ספנות ביישוב
קטגוריה:צים
קטגוריה:ישראל: חברות שהוקמו ב-1905
גרגורי בסקין

גרגורי (גרשון) בסקין (נולד ב-21 ביוני 1987) הוא סייף ישראלי, אלוף ישראל בסיף בשנים 2005, 2008, 2012, 2013 ו-2021 בענף הדקר.

==קריירה==
בסקין נולד בסנט פטרסבורג שברוסיה עלה לישראל בשנת 1990 והתגורר באשקלון. בשנת 1996, כשהוא בן 9, החל להתאמן בסיוף. בתחרות סבב עולמי לנוער שנערכה באשקלון בשנת 2003 דורג במקום החמישי (נועם גיל היה שלישי). בסקין היה אלוף ישראל לנוער בשנים 2004–2007 (עד גיל 21). בשנת 2007 היה סגן אלוף אירופה לנוער. בשנת 2010 זכה באליפות ישראל בפעם השנייה.

ב-2009 העפיל לגמר גביע עולם באיטליה והגיע לדירוג השיא שלו לבוגרים בעולם - מקום 64.

בשנת 2012 כשל בניסיונו להעפיל לאולימפיאדת לונדון.

נכון לשנת 2022, מאמן ומתגורר בסטוקהולם, שוודיה, שם זכה באליפות המדינה לשנה זו. במאי 2017 השתתף באליפות ישראל לסיוף וזכה במדליית הכסף.

באליפות אירופה שנערכה ביוני 2022 באנטליה סיים בסקין במקום 30 בתחרות האישית ובתחרות הקבוצתית זכה במדליית הכסף יחד עם חבריו לנבחרת ישראל: יובל פרייליך, עידו הרפר ויונתן כהן.

==קישורים חיצוניים==

* [https://web.archive.org/web/20071031000958/http://www.nahouw.net/rnk_rfn/3070/BESKIN_Grigori.html גרגורי בסקין] באתר ה[http://www.nahouw.net/ nahouw] הרשמי
* [https://fie.org/athletes/7227 גרגורי בסקין] באתר איגוד הסיוף העולמי הרשמי
* גבי חביב, [http://www.youtube.com/watch?v=cjzLUZjyHxM גרגורי בסקין - סיפורו של אלוף], כתבה בטלוויזיה החינוכית, 2012
* מארי רוז, [https://wingate.org.il/גרגורי-בסקין-עם-הפנים-לפריז-2024/ גרגורי בסקין: עם הפנים לפריז 2024], באתר מכון וינגייט, 18 במאי 2021

==הערות שוליים==

קטגוריה:סייפים ישראלים
קטגוריה:אלופי ישראל בספורט
קטגוריה:מאמני סיף
קטגוריה:ישראלים ילידי רוסיה
קטגוריה:עולים בשנות ה-1990
קטגוריה:בוגרי תיכון אורט רונסון (אשקלון)
קטגוריה:בוגרי מכללת גבעת וושינגטון
קטגוריה:ישראלים שנולדו ב-1987
אהרן הגדול מקרלין

רבי אהרן פרלוב מקרלין (ה'תצ"ו (1736) – י"ט בניסן ה'תקל"ב (22 באפריל 1772)) היה אדמו"ר בראשית ימי תנועת החסידות, תלמידו של המגיד ממזריטש, מגדולי מפיצי החסידות בליטא ומייסדה של חסידות קרלין. מכונה רבי אהרן הגדול.

==קורות חייו==
נולד ביאנובה ליעקב מקוברין, אחיו של רבי נחמן מקוסוב ולפערל. בצעירותו למד תלמוד ופוסקים. בהשפעת אחי אמו, רבי מנלי מקרלין, התקרב לרבי דב בער, "המגיד ממזריטש", שהיה ממשיכו של הבעל שם טוב, והפך לאחד מתלמידיו המובהקים. עוד בחיי רבו הקים את המרכז החסידי בעיר קרלין (כיום פרבר בעיר פינסק בבלארוס). ביחד עם רבי מנחם מנדל מויטבסק הפיץ את תורת החסידות ברחבי ליטא. על השפעתו הרבה תעיד העובדה שמתנגדי תנועת החסידות שהחלו לפעול בתקופה זו נהגו לכנות את כלל החסידים "קרלינים". 

אחד המאפיינים של שיטתו היה המנהג להתפלל בהתרגשות ובהתלהבות עד כדי צעקות של ממש. הנהגה כזאת קיימת עד היום בחצר קרלין. רבי אהרן שהיה בעל חוש מוזיקלי הוא מחברו של הפיוט הידוע יה אכסוף. פיוט זה הוא אחת היצירות הקאנוניות החסידיות היחידות שנכנסו לזמירות שבת והוא מושר עד היום בחצרות חסידיות רבות בכמה לחנים. על פי המסורת החסידית את הפיוט חיבר בהוראת רבו, המגיד ממזריטש.

רבי אהרן נפטר בצעירותו, כשהוא בן 36 שנה בלבד. על מצבתו בבית הקברות בקרלין נכתב: "זכה וזכה את הרבים כמה וכמה פעמים ומסר את נפשו במסירות נפש על זה, לפי שכלו לזכות את הרבים והיה מוכיח לרבים בתוכחת מגולה ואהבה מסותרת לקרב את ישראל לאביהם שבשמים וליחדם בייחוד גמור".

דברי תורתו הובאו בכתבי תלמידיו ובעיקר בספרי נכדו, רבי אהרן מקרלין (השני), מחבר הספר "בית אהרן". את מקומו של רבי אהרן הגדול מילא תלמידו וחברו, רבי שלמה מקרלין, שהיה אחראי גם על גידולו וחינוכו של רבי אשר מסטולין (הראשון), בנו של רבי אהרון והאדמו"ר השלישי בשושלת. מחסידות קרלין הסתעפו חסידויות לודמיר, לכוביץ', קוברין, סלונים וקודינוב.

==משפחתו==
לרבי אהרן ולאשתו לאה היו ארבעה ילדים: 
* בנם הבכור, רבי יעקב היה חתנו של ר' אברהם מקרלין ועלה עימו לארץ ישראל והתגורר בצפת ובטבריה. חתנו הוא שמואל אלעזר רוקח, בן ר' מאיר מלובלין, חתן ר' דוד לייקעס מבאר.
* רבי אשר - לימים האדמו"ר מסטלין. 
* חיה שרה אשת רבי מרדכי מטשרנוביל. היו לה ממנו ארבעה ילדים. 1. ר' אהרן טברסקי מטשרנוביל (בזיווג ראשון חתן ר' גדליה מליניץ. בזיווג שני חנה מלכה בת ר' צבי מקרוסטשוב). 2. משה טברסקי מקוריסטשוב (אשתו בזיווג ראשון אסתר. בזיווג שני היה חתן צבי אריה לנדא מאליק. בזיווג שלישי אשתו חנה בת יעקב יוסף מאוסטראה). 3.יעקב ישראל מטשארקס (אשתו דבורה לאה בת האדמו"ר ר' דוב בער מלובביץ'). 4. מלכה (אשת יחיאל מיכל מדרוהוביץ').
* רבקה אשתו בזיווגו השני של שלום שכנא אלטשולר. ממנו היו לה שתי בנות. 1. דבורה (אשת ר' חיים חייקל אב"ד הארדנוי, בן מרים ומשה בער מסטולין, חתן האדמו"ר ר' שלמה מקרלין. 2. אסתר הדס (אשת יהושע פאליק).

==קישורים חיצוניים==

* 
* 'ר' אהרן ב"ר יעקב מקארלין („ר' אהרן הגדול”)', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 25 (, תמונה 1223).
* 
* 
* א. אברהם שוורץ, [http://www.hebrewbooks.org/30426 מייסד חסידות קארלין], בעלון "אור הגנוז", גיליון ו', שבט-ניסן תשמ"ח, עמ' 26–36 
* [https://web.archive.org/web/20131023211730/http://tog.co.il/he/Article.aspx?id=619 רבי אהרן הגדול מקרלין], באתר טוג
* 
* 

==הערות שוליים==

קטגוריה:תלמידי המגיד ממזריטש
קטגוריה:אדמו"רי קרלין
קטגוריה:רבנים בלארוסים
קטגוריה:רבנים ליטאים
קטגוריה:קרלין: רבנים
קטגוריה:ילידי 1738
קטגוריה:נפטרים ב-1771
זמרשת

זֶמֶרֶשֶׁת הוא אתר אינטרנט של חברה לתועלת הציבור הפועל לשימור הזמר העברי המוקדם – הפזמונים העבריים שלמן ראשית הציונות ועד שנות ה-50. נכון ליולי 2022 מופיעים באתר 7,770 שירים ו-15,364 הקלטות, שניתן לקרוא את תמליליהם ולהאזין לביצועיהם – לרוב על ידי מיטב מבצעי ומבצעות התקופה, ולעיתים על ידי ותיקי היישוב כיום או משתתפי אירועי "זמרשת", המתקיימים במקומות שונים בארץ אחת לחודשיים בהובלת הזמרת נגה אשד. לשירים רבים מוצעות מספר הקלטות. ניתן לצרף קרדיטים לשיר לצד מילות השיר.

האתר פועל כחוק וברישיון אקו"ם, ועל כן מרבית הביצועים לשירים המובאים בו אינם ניתנים להורדה אלא מוצעים להאזנה חופשית של הציבור בלבד.

אלפי שירים נוספים משנות ה-50 הועלו לרשת בפרויקט אוצר הזמר העברי של קול ישראל.

== מטרות המייסדים ==
מייסדי "זמרשת" מגדירים עצמם כ"פרויקט חירום להצלה ולמחשוב של הזמר העברי המוקדם", ומצהירים כי מטרתם העיקרית היא שימור והפצה של הזמר העברי.

מטרות מוצהרות:
# לפעול באופן מיידי להצלת כל החומרים שנמצאים בסכנה, תוך שימת דגש על הצלת החומר הפיזי של היצירה;
# להקים מאגר מידע שיכלול את מרב הפרטים אודות הזמר העברי המוקדם: שירים (ההקלטות עצמן, תווים, מילים וכו') וביוגרפיות של מלחינים, מחברים ומבצעים בני התקופה;
# להנחיל את הזמר העברי המוקדם לכלל הציבור, תוך שימת דגש על הדורות הצעירים, באמצעות אירועי זמר ובאמצעים נוספים;
# מטרת העל: להפיץ את החומרים הללו ולעשותם נגישים לכלל באמצעות האינטרנט.

==קישורים חיצוניים==
* 
* 
* 
* 

== הערות שוליים ==

קטגוריה:שירה עברית
קטגוריה:ספריות דיגיטליות
קטגוריה:אתרים מבוססי תוכן משתמש
קטגוריה:אתרי מוזיקה ישראליים
קטגוריה:ישראל: חברות לתועלת הציבור
קטגוריה:תרבות ביישוב
קטגוריה:ציונות בתרבות
קטגוריה:מדעי הרוח הדיגיטליים
קטגוריה:ישראל: חברות שהוקמו ב-2008
וריה

וריה (ביוונית: Βέροια) היא עיר במקדוניה שביוון, כ-60 ק"מ מערבית לסלוניקי. ידועה בעיקר בזכות הקבר המפואר המיוחס לפיליפוס השני מלך מוקדון, הנמצא ברובע ורגינה.

==היסטוריה==

וריה הייתה מיושבת כבר במאה העשירית לפני הספירה. בכתובים היא מוזכרת לראשונה אצל תוקידידס במחצית השנייה של המאה החמישית לפנה"ס. בשנת 168 לפנה"ס, לאחר ניצחון הרפובליקה הרומית במלחמה המקדונית השלישית, נכללה העיר באחת ממדינות החסות שהוקמו על ידי רומא. ב-146 לפנה"ס לאחר המלחמה המקדונית הרביעית, הפכה רומא את מקדוניה לפרובינקיה. באותו זמן החלו הרומאים בסלילת ויה אגנטיה, הדרך הרומית הראשית מרומא למזרח שעברה בווריה. העיר פרחה בתקופת האימפריה הביזנטית.

ב-1436 נכבשה וריה על ידי האימפריה העות'מאנית, ונשארה בשלטון עות'מאני קרוב ל-500 שנה. השלטון העות'מאני בווריה הסתיים ב-1912 עם הכיבוש היווני במהלך מלחמת הבלקן הראשונה.

==הקהילה היהודית==
עדות כתובה ראשונה על קיום קהילה יהודית מופיעה בברית החדשה: שם מסופר על ביקורו של פאולוס בבית הכנסת בווריה, ביקור המיוחס לעשור הששי של המאה הראשונה. הקהילה מוזכרת בדיווח של נוסע עות'מאני מהמאה ה-15. לאחר גירוש ספרד, בסוף אותה מאה, הגיעו אליה יהודים רבים. באמצע המאה ה-19 חלה פריחה של הקהילה. באותה תקופה שופץ בית הכנסת, ונבנו רבים מהבתים המפוארים של ברבוטה, הרובע היהודי.

במלחמת העולם השנייה הייתה וריה בחלק של יוון שהיה בכיבוש גרמני ישיר. במאי 1943 נשלחו רוב יהודי העיר למחנות ההשמדה, מיעוטם ברחו להרים או הוסתרו על ידי תושבי העיר חסידי אומות העולם. מתוך 950 יהודי העיירה שרדו 111.

מאז 2008 החל תהליך של שימור הרובע היהודי. בית הכנסת שופץ והוא פתוח לביקור. כן שופצו בית הרב ובנינים נוספים המשמשים כבניני ציבור.

==גלריה==
<gallery>
קובץ:The_Synagogue_in_Veria.jpg|בית הכנסת המשופץ בווריה
תמונה:The Synagogue in Veria-the Torah ark.jpg|ארון הקודש
תמונה:Barabuta the former Jewish quarter of Veria.jpg|בתים ברובע היהודי לשעבר
תמונה:The Rabbi's house in the former Jewish quarter of Veria.jpg|בית הרב
</gallery>

==ראו גם==
* ורגינה

==לקריאה נוספת==
* לאה בורנשטיין מקובצקי וברכה ריבלין, "וריה", בתוך: ברכה ריבלין (עורכת), פנקס הקהילות: (10) יוון, ירושלים: יד ושם, תשנ"ט 1998, עמ' 110–116.
* הספר "צללים על העיר" מאת יוליוס יורגוס, הוצאת Eurasia, אתונה (ביוונית)

==קישורים חיצוניים==

* 
* 
* 

== הערות שוליים ==

קטגוריה:יוון: ערים
רוסטוק

בית הכנסת הישן של רוסטוק

רוסטוק () היא עיר עצמאית והגדולה ביותר בערי מדינת מקלנבורג-מערב פומרניה שבגרמניה. רוסטוק שוכנת על גדות נהר הווארנו (), רובע וארנמינדה () בצפון, המרוחק 16 ק"מ ממרכז העיר, שוכן ממש על שפת הים הבלטי, והוא אחד הנמלים המרכזיים בגרמניה. בעיר ממוקמת אוניברסיטת רוסטוק, שהיא מהאוניברסיטאות העתיקות בעולם ואחת מהעתיקות בצפון אירופה ואזור הים הבלטי.

העיר העתיקה של רוסטוק מאופיינת במבנים העשויים לבנים שרופות אופייניות בוהקות באדום עמוק מתקופת ההַנזֶה (איגוד הסחר). ביניהם ניתן למנות את ביצורי העיר ששרדו בחלקם עד היום, כולל קטע שנבנה על ידי ולנשטיין במהלך מלחמת שלושים השנה. במזרח העיר העתיקה ישנו קטע ארוך של חומה בקרבת כנסיית פטרי, וקרוב מאוד לשם ניצב עדיין חלק ממבצר הדייגים ובו כמה תותחים היסטוריים. בתוך חומות העיר נמצאות שלוש כנסיות עתיקות ואדירות מבין הארבע שהיו בעבר. הגדולה ביניהן היא המארינקירכֶה במרכז העיר, וליד השוק העתיק - המקום שבו הייתה פעם רוסטוק - ניצבת כנסיית סנט פטרי. מהמגדל שלה נשקף נוף של רוסטוק והים הבלטי. מבנים חשובים נוספים הם בית העירייה הגותי והחזית הבארוקית שנבנתה מאוחר יותר, ההָאוּסְבָּאוּמהָאוס והשְטֶנדֶהָאוּס הנאו-גותי. סימן היכר אהוב במיוחד של העיר זהו המגדלור העתיק בווארנמינדה.

==היסטוריה==
במאה ה-11 הקימו פולאבים יישוב על נהר הווארנו וקראו לו רוזטוק (Roztoc, שפירושו "התרחבות הנהר") שם שהפך עם הזמן לרוסטוק. מאוחר יותר התיישבו במקום סוחרים גרמניים. עם צירופה של העיר לברית ערי ההנזה החלה התפתחות מהירה של העיר. במאה ה-14 היו בה 12,000 תושבים. היא הייתה נמל חשוב, והיו בה מספנות שבהן נבנו אניות לשיט בים הבלטי. ב-1419 נוסדה בה אוניברסיטה – אוניברסיטת רוסטוק, אחת מהעתיקות בצפון אירופה. בסוף המאה ה-15 הצליחו דוכסי מקלנבורג להשתלט על העיר, שעד אז הייתה כפופה להם רק נומינלית. המאבקים שנמשכו בין העיר לדוכסים הביאו לשפל במעמדה הכלכלי והפוליטי של העיר.

במחצית הראשונה של המאה ה-19 החל שיפור במעמדה הכלכלי של העיר. תחילה בזכות סחר החיטה ומשנות ה-50 של המאה בזכות ההתפתחות התעשייתית בעיקר המספנות.

במאה ה-20 התמקמו ברוסטוק מספר מפעלי מטוסים. במהלך מלחמת העולם השנייה נגרם הרס רב מהפצצות בנות הברית. לאחר המלחמה פותחה רוסטוק כעיר תעשייתית חשובה של גרמניה המזרחית וכנמל המוצא העיקרי שלה לים.
בעקבות איחוד גרמניה איבדה רוסטוק את חשיבותה כנמל מרכזי והתעשייה שלה לא יכלה להתחרות בתעשייה המערב גרמנית. כתוצאה התדלדלה אוכלוסייתה מ-260,000 ב-1989 ל-200,000 ב-2007. 

באוגוסט 1992 נערכו בעיר סדרה של תקיפות ופרעות כנגד מהגרים מווייטנאם.<ref>[https://www.youtube.com/watch?v=3d55lApFuiU כתבה של עיתון דר שפיגל.] 20 Jahre Rostock-Lichtenhagen: Brandsätze gegen Asylbewerber</ref> 

==הקהילה היהודית ברוסטוק ==
קיומם של יהודים ברוסטוק מוזכר לראשונה במסמך מ-1279.

הקהילה בעת החדשה החלה עם הגעתם של יהודים ראשונים ב-1868. הוקמו מוסדות של הקהילה, מוסדות חינוך ובית עלמין. ב-1900 הייתה בעיר קהילה משגשגת בת כ-500 נפשות. בשנת 1902 הוקם בית הכנסת הגדול.

בית הכנסת נשרף בליל הבדולח. רבים מיהודי העיר נמלטו, 175 שנשארו בעיר נשלחו לגטו טרזיינשטט ולאושוויץ. רק שניים מהם ניצלו.

נכון לשנת 2009 קיימת בעיר קהילה קטנה של יהודים יוצאי ברית המועצות.

== ערים תאומות ==

* 

==ראו גם==
* הנזה רוסטוק, קבוצת הכדורגל.

==קישורים חיצוניים==

* 
* 
* 

==הערות שוליים==

*
קטגוריה:ערי הנזה
קטגוריה:גרמניה: ערי חוף
קטגוריה:ערים שבהן מספנות
קטגוריה:הים הבלטי: ערי נמל
קטגוריה:מקלנבורג-מערב פומרניה: ערים
מחלף אייל

מחלף אייל הוא מחלף המחבר בין כביש 6 לכביש 5504 ובעתיד לכביש 551.

המחלף נקרא על שם קיבוץ אייל הנמצא מזרחית למחלף. המחלף ממוקם בסמוך לקיבוץ ניר אליהו וכקילומטר צפונית מגדר ההפרדה וקלקיליה. מספרו של הכביש בתוואי הגשר הוא 551 אך זהו קטע קצר בן קילומטר וחצי העתיד להפוך לכביש רוחב בשרון הצפוני בין אזור קיבוץ יקום בכביש 2 למחלף אייל.

המחלף מחבר את כוכב יאיר, צור יגאל, טירה, טייבה וקיבוץ אייל עם כפר סבא, ומאפשר ירידה לכביש חוצה ישראל. הוא הוקם על ידי חברת דרך ארץ, זכיינית קטע הכביש המרכזי של כביש 6, ותוכנן על ידי חברת כביש חוצה ישראל. המחלף נפתח לתנועה בספטמבר 2002, ומיד הפך למוקד של תאונות דרכים. העלייה למחלף מכיוון מערב כוללת עיקולים חדים. באמצע המחלף צומת שדרכו ניתן לרדת לכביש חוצה ישראל לכיוון צפון ולכיוון דרום. בצדו המזרחי של המחלף פניות חדות ימינה (לכיוון קלקיליה) ושמאלה (לכיוון כוכב יאיר וצור יגאל) המחייבות האטה ניכרת במהירות הנסיעה.

באוגוסט 2003 הושלמה סלילתו של כביש 6 בין מחלף אייל לניצני עוז.

הקמתו של המחלף הביא לעלייה בפקקי התנועה באזור מאחר שנוספו שלושה צמתים מרומזרים על הכביש המוביל לכוכב יאיר-צור יגאל. בספטמבר 2023 אושרה תוכנית לשיפור תוואי הדרך ובניית גשרים נוספים שיביאו להתייתרות הרמזורים חלנסיעה רציפה ללא עצירות שיורידו את עומסי התנועה באזור.[https://www.bhol.co.il/news/1600391]

== מבנה המחלף==
מבנה המחלף הוא מסוג מחלף יהלום. גשר המחלף חולף על כביש 6 בתוואי כביש 5504. בשני צידי הגשר ממוקמים צמתים מרומזרים המאפשרים את הכניסות והיציאות מכביש 6.

== ראו גם ==
* כבישי ישראל

==הערות שוליים==

קטגוריה:כביש 6: מחלפים
קטגוריה:מחלפי יהלום
עשתר (אל)

עשתר (באוגריתית ובדרום ערבית עתיקה: עתֿתר; נקרא גם עתֿתר ערץ) הוא אל כוכב השחר במיתולוגיה הכנענית. באזורים יבשים למחצה במערב אסיה שימש עשתר אל הגשם, ואף הופיע גם בדרום חצי־האי ערב, שם נקרא עתור (שמשמעותו מושקה) או זוהה עם ד'ו סמני. במצבת מישע נזכר שם האלוהות המורכב עשתר-כמוש.

בעלילות בעל וענת מסופר כי עשתר תפס את כס המלכות על האלים באופן חד־צדדי, אך האל ים הדיח אותו. לאחר הריגתו של בעל בידי מות, המליצה אשרה למנות את עשתר למחליפו בשל ניסיונו במלוכה, אך לאחר שעשתר התיישב על כס המלוכה של בעל בפסגת צפון, הוא ירד ממנו מפני שהוא הרגיש שהוא אינו ראוי לו. מכיוון שעשתר לא היה נשוי או מאורס, נמסר לו מפי שפש שהוא אינו זכאי לארמון משלו כמו יתר האלים.

בלחש עלילת האלים הנאבקים בנחש משירת אוגרית, הדמות המרכזית "אם פחל" קוראת לאמה, הדמות המרכזית השנייה, שמש, להוביל קול אל אלים שונים במעונותיהם, כדי להודיעם לחש קסם נגד נשיכת נחשים.<ref> – לוח UT 607</ref> בלוח זה לא מוזכר עשתר, אך בלוח הממשיך את הלוח הזה, בשל ערפל שכיסה את הארץ גברה "חמה" (ארס), בין האלים הרבים שנזכרו (רובם בזוגות, וחלקם בעלי שם כפול כגון כושר־וחסיס) כאוספי ה"חמה" מוזכר/מוזכרים "עתֿתר ועתֿתפר".<ref> – לוח UT 608</ref>

לא קיימות עדויות באשר לפולחן של עשתר באוגרית, אך במקורות יווניים מהמאה ה-5 לספירה, הוא מוזכר בהקשר של קורבן ילדים על ידי שבטים בדואים בחצי־האי סיני.

==לקריאה נוספת==

==הערות שוליים==

קטגוריה:אלים כנעניים
קטגוריה:אלי השמיים ומזג האוויר
יושירו מורי

יושירו מורי (ביפנית: 森 喜朗; נולד ב-14 ביולי 1937) הוא פוליטיקאי יפני שכיהן כראש ממשלת יפן ה-85 וה-86, החל ב-5 באפריל 2000 ועד ה-26 באפריל 2001. זכור בעיקר בגלל פליטות הפה הרבות שלו, ונחשב כראש ממשלה לא פופולרי. כיום הוא נשיא איחוד הרוגבי היפני ונשיא האיחוד הפרלמנטרי היפני-קוריאני.

==ביוגרפיה==
מורי נולד בעיר נומי שבמחוז אישיקאווה לזוג חקלאי אורז אמידים בעלי עבר בפוליטיקה, שכן אביו וסבו היו ראשי העיר של נֶאָגארי במחוז. אימו נפטרה בהיותו בן שבע.

הוא למד באוניברסיטת ואסדה בטוקיו, ושם הצטרף למועדון הרוגבי. לאחר מכן הצטרף לעיתון השמרני סנקיי שינבון. הוא עזב את העיתון ב-1962 והיה למזכיר הדיאט של יפן, וב-1969 נבחר לבית היועצים של יפן, שם כיהן במשך עשר כהונות רצופות. הוא היה מעורב בשערוריית Recruit בה נחשד שקיבל מניות של חברת Recruit לפני שיצאה להנפקה, ומכר אותן לאחר מכן תוך גריפת רווח של כמיליון דולר. הוא שימש שר החינוך בשנים 1983 ו-1984, שר הסחר בינלאומי והתעשייה ב-1992 ו-1993, ושר הבינוי ב-1995 ו-1996.

==ראשות הממשלה==
קודמו של מורי בתפקיד ראש ממשלת יפן, קייזו אובוצ'י, סבל משבץ ב-2 באפריל 2000 ונבצר ממנו להמשיך בתפקידו. לפיכך, מתוקף היותו המזכיר הכללי של המפלגה הליברלית-דמוקרטית, התמנה מורי לראש הממשלה.

מורי תואר כבעל "לב של פרעוש ומוח של כריש" דימוי שהצביע על כישוריו וכוחו הפוליטי לצד חוסר האהדה כלפיו בציבור. תקופת כהונתו נודעה בהחלטות הלא-מקובלות שקיבלה, פליטות פה ושגיאות יחסי ציבור:
* בעת פגישה עם מנהיגי שינטו בטוקיו, תיאר מורי את יפן כ"מדינה של אלים, והקיסר במרכזה". הצהרה זו עוררה מהומה ביפן, שכן מורי רומז בה על תמיכתו במתן כוח אבסולוטי לקיסר, בניגוד לחוקה.
* במהלך הבחירות הכלליות של 2000, כשנשאל לגבי הדיווחים שמחצית מהבוחרים טרם החליטו למי להצביע, ענה מורי ש"אם עדיין אין להם עניין בבחירות, זה יהיה בסדר אם הם פשוט ישנו במהלך היום הזה."
* כשקיבל דיווח על פגיעת הצוללת האמריקאית "גרינוויל" בספינת הדיג "אהימה מארו" בעת ציפת חירום, שגרמה למותם של תשעה בני אדם, המשיך מורי במשחק הגולף שהיה במהלכו.

לקראת סוף כהונתו ירדתו אחוזי התמיכה שלו בקרב הציבור למספר חד ספרתי, וב-26 באפריל 2001 החליף אותו ג'וניצ'ירו קואיזומי.

מורי נותר חבר בית הנבחרים, בו יצג את מחוז אישיקאווה.

==רוגבי יפני==
מורי שיחק בקבוצת הרוגבי של אוניברסיטת וסדה. הוא הפך לנשיא איגוד הרוגבי היפני ביוני 2005, והדבר עורר תקוות במדינה לאירוח אליפות העולם לרוגבי ב-2011. לבסוף קיבלה ניו זילנד את האירוח ומורי טען שמדינות חבר העמים הבריטי דואגות רק לעצמן.

==חיים אישיים==
מורי נשוי לצ'יאקו, שלמדה איתו באוניברסיטת וסדה. לזוג בן ובת.

==ראו גם==
* ראשי ממשלת יפן

==קישורים חיצוניים==

* 
* 

==הערות שוליים==

קטגוריה:בוגרי אוניברסיטת ואסדה
קטגוריה:מקבלי עיטור הידידות (רוסיה)
קטגוריה:ראשי ממשלת יפן
קטגוריה:יפנים שנולדו ב-1937